Riigikogu
<s>Riigikogu (srpskohrvatski: "Državna skupština") je jednodomni nacionalni parlament Republike Estonije.</s><s>Riigikogu je središte zakonodavne vlasti u Estoniji, a s obzirom na snažnu parlamentarnu strukturu republike, ujedno je i najvažnija politička institucija u zemlji.</s><s>Uz osnovne zakonodavne ovlasti, Riigikogu je zadužen i za izbor premijera, predsjednika Vrhovnog suda te (najčešće sam, ali uz moguće sudjelovanje predstavnika lokalne vlasti u širem izbornom kolegiju) predsjednika.</s><s>Riigikogu također odobrava i ratificira međunarodne sporazume, nadzire rad vojske, donosi proračun, nadzire rad izvršne vlasti i slično.</s>

<s>Prvi estonski parlament utemeljen je 23. travnja 1919. godine, kada je Estonska ustavotvorna skupština započela sa zasjedanjem.</s><s>Prvi izabrani Riigikogu zasjedanje je započeo 1920. godine, a do 1938. godine organizirano je ukupno pet izbora za zastupnike.</s><s>Do 1938. godine, Riigikogu je bio jednodoman; iste godine, ustavnim je promjenama podijeljen na dva doma - Poslanički dom (estonski: Riigivolikogu) kao donji, te Nacionalno vijeće (estonski: Riiginõukogu) kao gornji dom.</s><s>Uloga parlamenta varirala je značajno za Prve Republike.</s>

<s>Od 1940. do 1990. godine, ulogu parlamenta preuzeo je Vrhovni sovjet Estonske SSR, a od 1990. do 1992. godine to je obnašalo Vrhovno vijeće Republike Estonije.</s><s>Prema Ustavu iz 1992. godine, Riigikogu je ponovno uspostavljen kao jednodomni parlament sa 101 zastupnikom.</s>

<s>Politika Estonije
Parlamenti</s>

